માટુંગા-ઈસ્ટમાં આવેલી લક્ષ્મીનારાયણ લેનના વિસ્તારને ૨૦૦૯માં સાઇલન્સ ઝોન તરીકે જાહેર કરવામાં આવ્યો હોવા છતાં અહીં આવેલા ત્રણ મૅરેજ-હૉલને કારણે અવાજનું અતિશય પ્રદૂષણ થાય છે. આ પ્રદૂષણને કારણે સ્થાનિક રહેવાસીઓ અને ખાસ કરીને સિનિયર સિટિઝનોને અતિશય મુશ્કેલીઓ થાય છે. એથી લક્ષ્મીનારાયણ લેન રેસિડન્ટ્સ વેલ્ફેર અસોસિએશન દ્વારા ગેટ-ટુગેધર અને માસ અવેરનેસ મૂવમેન્ટ શરૂ કરવામાં આવી છે. આ મૂવમેન્ટમાં રહેવાસીઓએ ગલીઓમાં અમુક જગ્યાઓએ સુધરાઈની પરવાનગીથી સિન્સિયર રિક્વેસ્ટનાં બૅનરો પણ લગાવ્યાં છે. મૂવમેન્ટને સુધરાઈ અને માટુંગા પોલીસે સારો પ્રતિસાદ આપ્યો હતો. એ સિવાય ગ્થ્ભ્નાં નગરસેવિકા રાજેશ્રી શિરવાડકર પણ મૂવમેન્ટમાં જોડાયાં હતાં.